Ei ole kaunista elämä
Ei ole kaunista elämä
 kaikin paikoin Kalliolla
 noilla Berghällin pihoilla.
 Varsinkin on vastapäätä
 toisen linjan taloja.
 Olven juonti alituinen
 pullon pulputus yleinen.
 Mitäs kertoo kiven vieret
 kuta kallion lomaset?
 Tuota kertoo kiven vieret
 nurmitelpöt tietelevät:
 ”Harva se kesäinen päivä
 iltayö sitäi harvempi
 jon’ ei täällä kekkereitä
 olutpulloilla pidetä.
 Tuoss’ on poika puolikasvu
 nurmelle nukertununna:
 tuossa vääntäjäväkevä,
 vaimon ja vesojen turva,
 takin panttiin pantuansa,
 maassa martaana makaapi:
 tuossa vaimo harvahammas,
 tuossa hento hattuheila
 neiti siisti ja somainen
 kalliolla kellellänsä,
 kunnes kerkii kaikki tyynni,
 konstaapeli korjaella.

 Ilmanko ne eukot sitten
 kodon vartijat vakaiset
 joka aamu jonkotellen
 panttikonttooriin kokevat
 jok’ on vieressä varalla.
 Siell’ on täkit siellä tyynyt
 siell’ on hurstit ja hamoset;
 kesän ansio asuvi
 olutlaskan laatikossa.

– P:lehti.

Lähde: Työmies 18.7.1900.

Anonyymi
Runot
Työmies
1900